Kongsberg KV59

Kongsberg Våpenfabrikk 59 (KV59) er et skarpskyttergevær i kaliber .30-06 Springfield produsert mellom 1959-1967, som ble antatt til bruk i Forsvaret i 1959. KV59 som er tidligere brukt av Forsvaret, er en sylinderlåsrifle basert på Mauser-mekanismen, og produsert av Kongsberg Våpenfabrikk. Våpenet ble først kun levert i 30-06, men ble fra 1964 også levert i 7.62x51 mm. Samtidig ble tidligere modeller ombygd til kaliber 7,62×51 mm, i forbindelse med innføring av AG-3 geværet. KV59 i kaliber 7,62x51 fikk betegnelsen KV59F1. Våpenet ble levert med dioptersikte og mange av riflene hadde også muligheten for å montere ett 4 ganger forstørrende kikkertsikte i sidemontasje etter tysk modell, montasjen var også laget på Kongsberg Våpenfabrikk. 

 Se også 
 Liste over skarpskyttergeværer
 Liste over norske skytevåpen
 Kongsberg M67
 Sig Sauer 200 STR

Kategori:Repetergeværer
Kategori:Skytevåpen i kaliber 7,62 mm
Kategori:Norske skytevåpen